Možná súvislosť medzi Betmigou a zhoršením zraku: Interakcia s inými liekmi?
Môže liek Betmiga spôsobiť zhoršenie zraku po len 3 dňoch uzivania? Užívam aj eutyrox, nebilet a Omarit, či nie je súvislosť  s týmito liekmi a Betmigou pri zhoršení zraku
Dobrý deň,
ďakujeme za Vašu otázku.
Pri súbežnom užívaní uvádzaných liekov dochádza k vzniku stredne závažnej interakcii medzi liekom Betmiga a Nebilet, pričom môže prísť ku zvýšeniu alebo predĺženiu biologického a farmakologického účinku (vrátane toxicity) lieku Nebilet. Taktiež bola pozorovaná klinicky stredne závažná interakcia medzi liekom Nebilet a Euthyrox, pri ktorej sa môže znížiť účinok lieku Euthyrox. Pri predpise liekov je potrebné informovať lekára o všetkých užívaných liekov. Niektoré štúdie poukázali na to, že pri užívaní lieku Betmiga sa vyskytol zvýšený vnútroočný tlak, či rozmazané videnie. Pokiaľ sa u Vás vyskytlo zhoršenie zraku po užití lieku Betmiga je nutné o tom čím skôr upovedomiť predpisujúceho lekára, ktorý rozhodne o ďalšom postupe.
Prajem všetko dobré.
S pozdravom
Mgr. Emma Halás Haluščíková